text: NAISE Barcelona | Brillants al TIG '18 | Naise Barcelona FC
  Brillants al TIG '18
  Els Naise U13, infantils de primer any, van gaudir d'una experiència inoblidable al Tournoi International de Guerlédan.
  A les 7:10h del matí del divendres l'avió es va enlairar direcció l'aeroport de Nantes, on l'organització del TIG ja ens esperava per portar-nos a Pontivy, on es faria la desfilada-presentació del Tournoi International de Guerlédan.
  Abans d'això, l'equip va poder relaxar-se i gaudir de l'aigua a les instal·lacions de "Spadium Pontivy", on hi ha tobogans, jacuzzis i piscines fredes i calentes.
  Una experiència inoblidable pels jugadors i familiars.
  Més de 180 equips van ésser presents i presentats a la desfilada per Pontivy, ciutat on es van jugar les fases dels vuitens, quarts, semis i la gran final del torneig.
  El TIG és un torneig internacional on Naise ja porta tres anys sense deixar-s'ho perdre. És un torneig dur, on els equips són forts i contundents, i es juguen molts partits, però de curta durada (12 minuts), fet que dificulta avançar en la competició.
  Els Naise van estar molt segurs de les seves possibilitats i van passar la ronda de grups i es van classificar per la Fase A, la fase prestige, la dels millors.
  Ens va tocar, per sorteig, disputar la fase de grups a Mûr de Bretagne. El primer partit, en un ambient fosc pels núvols que presenciaven el partit, van empatar a 0 davant l'US Saint Gilles. Mentre jugaven els últims minuts del partit va caure un xàfec, que va deixar el camp impracticable durant 20 minuts.
  El següent partit va ésser de victòria per 0 a 2 davant el ES Coutance. Va ésser un partit molt ben competit on el primer gol va arribar de l'esquena de l'Arnau en una acció afortunada que va posar l'1 a 0 en el marcador i que després, en Roc, va acabar de maquillar fent un xut col·locat, mitjançant un bonic efecte, fora de l'abast del porter rival.
  El tercer partit, tot i demostrar ésser millors que el rival, es va perdre per 0-1. En Josep, va parar un penal i a pocs minuts del final, una petita errada defensiva va provocar que el davanter contrari xutés amb comoditat dins l'àrea fent el 0 a 1.
  El quart partit, no tocava res més que una victòria, aquesta vegada davant el FC Savenay Malville, el primer classificat, per 2 a 0. Els Naise van sortir molt mentalitzats i quan tant sols portàvem 35 segons, una espectacular jugada per l'esquerra d'en Roc, driblant fins a 3 jugadors rivals, va rematar a plaer fent l'1 a 0 a favor. Pocs minuts després, una jugada individual començada al nostre camp per part de l'Alex, la va materialitzar en un xut creuat ell mateix, donant la victòria per 0 a 2.
  El cinquè partit va ésser molt dur. Els "reds" es van enfrontar al fins al moment el campió del TIG 2017, el Caen. El partit va acabar en empat a 0, i l'Iker, després d'una forta entrada de l'equip rival, es va haver de retirar del terreny de joc i acomiadar-se de la jornada del dissabte, on la va passar a l'hospital de Pontivy.
  El sisè partit, si es guanyava, matemàticament es passava a la Fase A. Doncs així va ésser. A pocs minuts del final, i amb els nervis a flor de pell per poder marcar, l'Alex, aguantant la pilota d'esquena, va fer mitja volta i va encadenar un potent xut arran de pal on va fer impossible l'aturada del porter rival, ja eren a la Fase Prestige!
  L'útlim partit, sense pressió, van perdre per 0 a 2 davant el FC Dompierre Sur Mer, en un partit on l'arbitratge no va estar encertat en els dos gols rivals, ja que el primer, el jugador rival estava en posició incorrecte de fora de joc, i la falta del segon gol va ésser inexistent.
  Pocs minuts després de l'últim partit, ja vàrem poder saber quins serien els rivals dels grups de la Fase A de diumenge.
  Ens va tocar l'Stade Mayennais, Lannion i Saint Lau.
  El diumenge, l'equip va quedar eliminat de la competició sense perdre ni un partit, va empatar els tres enfrontaments disputats, i va marxar del torneig amb la cara ben alta, satisfets de la gran campanya que havien fet. Tant sols un parell de gols haguéssin classificat l'equip pels vuitens de final, una llàstima.
  En Roc i l'Alex van ésser el màxims anotadors de Naise al TIG i en Josep tant sols va encaixar 3 gols en 10 partits. Gran tasca defensiva i atacant dels jugadors de Naise! Enhorabona!
  Cal destacar que els "reds" van estar convivint amb les famílies bretones, on el tracte va ésser immillorable. Agraïr a la Gwen i l'Hervé el tracte que tenen cada any cap a nosaltres, impressionant.
  Els Naise es van comportar com un equip dins i fora del camp. Gràcies pares, mares i avis pel suport!
  Els Cadets van finalitzar el campionat de lliga
  Els dos Cadets van finalitzar el passat cap de setmana els campionats de lliga, i quins dos campionats! Els jugadors han estat a un nivell molt alt durant tota la temporada, i a l'última jornada, el Cadet "A" va guanyar 5-1 i el Cadet "B", 6-1, ambdos contra els conjunts de la PB St Cugat.
  Es tanca una brillant temporada dels més grans de l'acadèmia, enhorabona i a continuar així campions!